Europos Parlamento ir Tarybos direktyva 94/60/EB
1994 m. gruodžio 20 d.
keturioliktą kartą iš dalies keičianti Direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 100a straipsnį,
atsižvelgdami į Komisijos pasiūlymą [1],
atsižvelgdami į Ekonomikos ir socialinių reikalų komiteto nuomonę [2],
laikydamiesi Sutarties 189b straipsnyje nustatytos tvarkos [3],
kadangi turėtų būti priimtos priemonės vidaus rinkos kūrimui užbaigti; kadangi vidaus rinką sudaro vidaus sienų neturinti erdvė, kurioje užtikrinamas laisvas prekių, asmenų, paslaugų ir kapitalo judėjimas;
kadangi veikianti vidaus rinka turėtų laipsniškai gerinti gyvenimo kokybę, sveikatos apsaugą ir vartotojo saugą; kadangi šioje direktyvoje pasiūlytos priemonės atitinka 1989 m. lapkričio 9 d. Tarybos rezoliuciją dėl ateities prioritetų toliau plečiant vartotojų apsaugos politiką [4];
kadangi Taryboje įvykusiame Tarybos ir valstybių narių Vyriausybių atstovų susitikime buvo priimtas Sprendimas 90/238/Euratomas, EAPB, EEB [5] dėl 1990-1994 m. veiksmų plano, susijusio su programa "Europa prieš vėžį";
kadangi medžiagos, įtrauktos į Tarybos direktyvos 67/548/EEB [6] I priedą ir klasifikuojamos kaip 1 ir 2 kategorijos kancerogeninės medžiagos, gali sukelti vėžį; kadangi sveikatos apsaugai pagerinti tokios medžiagos ir jų turintys preparatai neturėtų būti pateikiami į rinką ir būti naudojami plačiosios visuomenės;
kadangi medžiagos, įtrauktos į Tarybos direktyvos 67/548/EEB I priedą ir klasifikuojamos kaip 1 ir 2 kategorijos mutagenai, gali sukelti paveldimus genetinius pakitimus; kadangi sveikatos apsaugai pagerinti tokios medžiagos ir jų turintys preparatai neturėtų būti pateikiami į rinką ir būti naudojami plačiosios visuomenės;
kadangi medžiagos, įtrauktos į Direktyvos 67/548/EEB I priedą ir klasifikuojamos kaip 1 ir 2 kategorijos toksiškos reprodukcijai medžiagos, gali sukelti apsigimimus; kadangi sveikatos apsaugai pagerinti tokios medžiagos ir jų turintys preparatai neturėtų būti pateikiami į rinką ir būti naudojami plačiosios visuomenės;
kadangi siekiant skaidrumo ir aiškumo tokios medžiagos turėtų būti nurodomos naudojantis pripažinta nomenklatūra, pageidautina IUPAC (Tarptautinės teorinės ir taikomosios chemijos sąjungos) nomenklatūra; kadangi Direktyvos 67/548/EEB I priedas ("Pavojingų medžiagų sąrašas") yra reguliariai atnaujinamas derinant jį su technikos pažanga; kadangi šiai direktyvai atnaujinti Komisija ne vėliau kaip per šešis mėnesius nuo tokio derinimo su technikos pažanga paskelbimo Europos Bendrijų oficialiajame leidinyje pateiks Europos Parlamentui ir Tarybai pasiūlymą dėl direktyvos, reglamentuojančios medžiagas, naujai priskiriamas 1 ir 2 kategorijos kancerogeninėms, 1 ir 2 kategorijos mutageninėms bei 1 ir 2 kategorijos toksiškoms reprodukcijai medžiagoms;
kadangi minėtu Komisijos pasiūlymu bus atsižvelgta į naujai klasifikuojamų medžiagų riziką ir privalumus, be to, į Bendrijos teisines nuostatas rizikos analizės nuostatas;
kadangi Direktyvos 67/548/EEB I priede nustatytos atskiros tokių medžiagų koncentracijos ribinės vertės, o jei jų nėra, Tarybos direktyvos 88/379/EEB [7] I priedo VI lentelėje nustatytos bendrosios koncentracijos ribinės vertės, kurios taikomos tokioms preparatuose esančioms medžiagoms;
kadangi kreozotas, apibrėžtas šios direktyvos priede, dėl jame esančių žinomų kancerogenų gali padaryti žalos sveikatai; kadangi dėl šių priežasčių turėtų būti apribotas kreozoto naudojimas medienai apdoroti ir kreozotu apdorotos medienos pardavimas bei naudojimas;
kadangi kai kurie kreozoto komponentai yra sunkiai suardomi ir žalingi tam tikriems aplinkos organizmams; kadangi, naudojant apdorotą medieną, šie komponentai gali patekti į aplinką;
kadangi kai kurie chlorinti tirpikliai kelia pavojų sveikatai ir jų neturėtų būti plačiajai visuomenei parduodamose medžiagose ir preparatuose;
kadangi šioje direktyvoje nustatytais apribojimais dėl kreozoto naudojimo medienai apdoroti, dėl kreozotu apdorotos medienos pardavimo ir naudojimo ir dėl chlorintų tirpiklių pardavimo ir naudojimo atsižvelgiama į dabartinę žinių ir technologijų, skirtų saugesniems pakaitams, padėtį;
kadangi tam tikrų valstybių narių priimti pirmiau nurodytų medžiagų arba jų turinčių preparatų pardavimo arba naudojimo apribojimai turi tiesioginės įtakos vidaus rinkos kūrimui ir funkcionavimui; kadangi todėl būtina suderinti šios srities valstybių narių įstatymus ir atitinkamai iš dalies pakeisti Direktyvos 76/769/EEB [8] I priedą;
kadangi ši direktyva nedaro įtakos Bendrijos teisės aktams, nustatantiems būtiniausius darbuotojų apsaugos reikalavimus, pateiktus Tarybos direktyvoje 89/391/EEB [9] ir ja pagrįstose atskirose direktyvose, visų pirma Direktyvoje 90/394/EEB [10],
PRIĖMĖ ŠIĄ DIREKTYVĄ:
1 straipsnis
1. Direktyvos 76/769/EEB I priedas iš dalies keičiamas taip, kaip nurodyta šios direktyvos priede.
2 straipsnis
1. Valstybės priima įstatymus ir kitus teisės aktus, kurie, įsigalioję ne vėliau nei per vienerius metus nuo šios direktyvos priėmimo, įgyvendina šią direktyvą, ir apie tai nedelsdamos praneša Komisijai.
Jos šias nuostatas taiko nuo 1995 m. birželio 20 d.
2. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
3 straipsnis
Ši direktyva skirta valstybėms narėms.
Priimta Briuselyje, 1994 m. gruodžio 20 d.